Tárgy: Lendvajakabfa település nem közművel  
összegyűjtött háztartási szennyvizének ideiglenes  
begyűjtési ellátására közszolgáltató kijelölése

Ügyintéző: Sipos Cecília

A Polainé Marek Valéria egyéni vállalkozót (székhelye: 8800 Nagykanizsa, Gárdonyi u. 1.)  
Lendvajakabfa település vonatkozásában a nem közművel összegyűjtött háztartási szennyvíz  
ideiglenes begyűjtésének ellátására közérdekű szolgáltatóként kijelölő 36800/43-2/2021.ált.  
számú határozatot  
2022. október 01-i hatállyal visszavonom.  
II.  
A Lenti Hulladékkezelő Kft-t (székhelye: 8960 Lenti, Templom tér 9., továbbiakban:  
közérdekű szolgáltató) a Rédicsi Közös Önkormányzati Hivatal (8978 Rédics, Vasút u. 10., a  
továbbiakban: Hivatal) red/1284/2022. számú beadványa alapján  
Lendvajakabfa településen a nem közművel összegyűjtött háztartási szennyvíz ideiglenes  
begyűjtésének ellátására közérdekű szolgáltatóvá kijelölöm  
az alábbiak szerint:  
a) az ideiglenes begyűjtési ellátással érintett település megnevezése: Lendvajakabfa község  
közigazgatási területe;  
b) az ideiglenes begyűjtési ellátás megkezdésének időpontja és az ideiglenes begyűjtési ellátás  
időtartama: 2022. október 12. napjától az új közszolgáltatási szerződés megkötéséig, de  
legfeljebb 2023. december 31. napjáig;  
c) az ürítés helye (befogadó): a ZALAVÍZ Észak-zalai Víz- és Csatornamű ZRt. által  
üzemeltetett zalaegerszegi és lenti szennyvíztisztító telep, valamint a VASIVÍZ Vas megyei  
Víz- és Csatornamű ZRt. által üzemeltetett körmendi szennyvíztisztító telep  
A közszolgáltatásra alkalmazandó eszköz:  
• 1 db 8 m 3 -es tartállyal rendelkező tehergépkocsi  
• 1 db 10 m 3 -es tartállyal rendelkező tehergépkocsi  
• 1 db 13 m 3 -es tartállyal rendelkező tehergépkocsi

2  
d) díjfizetés és elszámolás:  
• Az ideiglenes begyűjtési ellátás szolgáltatásának díja természetes személy  
ingatlantulajdonosok részére: 1.802 Ft/m3 + ÁFA.  
A közérdekű szolgáltató min. 8 m3 nem közművel összegyűjtött háztartási  
szennyvíz díjáért tudja az egyszeri kiszállást vállalni.  
• A közérdekű szolgáltatónál az ideiglenes begyűjtési ellátás során a közszolgáltatási  
díjból meg nem térülő indokolt költségeket a központi költségvetés az ellátásért  
felelős önkormányzat útján téríti meg.  
• A kijelölt közérdekű szolgáltató az ideiglenes begyűjtési ellátás teljes idejére  
számított indokolt többletköltségei megtérítése iránti igényét az ellátásért felelős  
önkormányzathoz nyújtja be, melyet az önkormányzat annak ellenőrzését  
követően, véleményével ellátva továbbít a Magyar Energetikai és Közmű-  
szabályozási Hivatal (a továbbiakban: MEKH) részére 5 napon belül.  
e) a közérdekű szolgáltató köteles  
• a kijelölését követő 8 napon belül egyeztetni a befogadó szennyvíztisztító telepet  
üzemeltető víziközmű szolgáltatóval (az Észak-zalai Víz- és Csatornamű ZRt-vel,  
mint a befogadó Lenti városi és zalaegerszegi települési szennyvíztisztító telep  
üzemeltetőjével, és a VASIVÍZ Vas megyei Víz- és Csatornamű ZRt-vel, mint a  
befogadó körmendi szennyvíztisztító telep üzemeltetőjével) és az érintett  
önkormányzattal (Lendvajakabfa Község Önkormányzatával, mint kijelölést kérő,  
szolgáltatásért felelős önkormányzattal,) az átadási helyek és kapacitások biztosítása  
érdekében, valamint a közműcsatlakozással nem rendelkező ingatlanok számáról és  
elhelyezkedéséről;  
• az előző pontban említett egyeztetés sikertelensége esetén értesíteni a Vas Megyei  
Katasztrófavédelmi Igazgatóságot;  
• az ideiglenes begyűjtési ellátást a kijelölő döntésben meghatározott időpontban  
megkezdeni, a fent írott megállapodás megkötésének időpontjától függetlenül;  
• a begyűjtési tevékenységhez szükséges személyi és tárgyi feltételeket biztosítani;  
• folyamatosan gondoskodni a nem közművel összegyűjtött háztartási szennyvíz  
begyűjtéséről a környezetvédelmi, vízügyi és közegészségügyi előírások megtartása  
mellett;  
• a nem közművel összegyűjtött háztartási szennyvizet az ingatlantulajdonostól, a  
begyűjtés helyéről, az ingatlantulajdonos előzetes bejelentése alapján, az ideiglenes  
tárolásra szolgáló létesítmény kapacitásától függően elszállítani;  
• az ideiglenes begyűjtési ellátás során történt havária eseményt a Vas Megyei  
Katasztrófavédelmi Igazgatóságnak, valamint a területileg illetékes megyei  
kormányhivatal népegészségügyi feladatkörében eljáró járási hivatalának  
haladéktalanul bejelenteni;  
• a kijelölés időtartama alatt a tárgyhónapot követő hónap 5. napjáig havonta adatot  
szolgáltatni a Vas Megyei Katasztrófavédelmi Igazgatóság részére a begyűjtött  
szennyvíz mennyiségéről, az érintett ingatlan és lakosságszám összesített  
megjelenítésével, a hónapban előforduló havária eseményekről és arról, hogy indokolt  
többletköltsége keletkezett-e, ha igen az mennyi összeget jelent és milyen tételre  
vonatkozott.  
Lendvajakabfa település önkormányzata, mint az ellátásért felelős települési önkormányzat  
• a kijelölést követően haladéktalanul írásban megállapodást köt a kijelölt közérdekű  
szolgáltatóval

3  
– az ideiglenes begyűjtési ellátás elvégzéséről és e tevékenység tartalmáról;  
– az ideiglenes begyűjtési ellátás megkezdéséről, annak időtartamáról és  
időpontjáról;  
• az ideiglenes begyűjtési ellátás díjáról a helyben szokásos módon, továbbá, ha azzal  
rendelkezik, a honlapján való közzététellel értesíti a lakosságot;  
• köteles minden segítséget megadni a közérdekű szolgáltatónak a közszolgáltatási  
díjból meg nem térülő indokolt költségeknek a MEKH-n keresztül a központi  
költségvetésből történő érvényesítéséhez;  
• az állami szerv intézkedésétől függetlenül folyamatosan megtesz minden intézkedést a  
nem közművel összegyűjtött háztartási szennyvíz begyűjtési közszolgáltatás  
megoldása érdekében.  
Az átadási hely üzemeltetője a nem közművel összegyűjtött háztartási szennyvíz átvételét  
nem tagadhatja meg amiatt, hogy annak begyűjtése ideiglenes begyűjtési ellátás keretében  
történik.  
Jelen döntésemmel szemben fellebbezésnek nincs helye.  
Jelen döntésem a végrehajtás felfüggesztése iránti kérelemre tekintet nélkül  
végrehajtandó.  
Az ügyfél a véglegessé vált döntés ellen a Veszprémi Törvényszéknek címzett, de a Vas  
Megyei Katasztrófavédelmi Igazgatósághoz a közléstől számított 30 napon belül  
elektronikusan benyújtott kérelemmel közigazgatási pert kezdeményezhet.  
Az elektronikus ügyintézés és a bizalmi szolgáltatások általános szabályairól szóló 2015. évi  
CCXXII. törvény [a továbbiakban: E-ügyintézési tv.] alapján elektronikus úton történő  
kapcsolattartásra kötelezett minden beadványt kizárólag elektronikusan - az E-ügyintézési tv.-  
ben és végrehajtási rendeleteiben meghatározott módon - nyújthat be a bírósághoz, és a  
bíróság is elektronikusan kézbesít a részére.  
A jogi képviselővel eljáró fél, valamint a belföldi székhellyel rendelkező gazdálkodó  
szervezet az úrlapbenyújtás támogatási szolgáltatás igénybevételével köteles benyújtani a  
kérelmét az elsőfokú közigazgatási határozatot hozó szervnél. A jogi képviselővel eljáró fél és  
a belföldi székhellyel rendelkező gazdálkodó szervezet – ha nem ügyvédi képviselettel jár el –  
az elektronikus benyújtás során a képviseletét ellátó személy teljes körű azonosítását biztosító  
és az űrlapbenyújtás támogatási szolgáltatás igénybevételével is eljárhat, ha azzal rendelkezik.  
A jogi képviselő nélkül eljáró felperes a keresetlevelet jogszabályban meghatározott  
nyomtatványon is előterjesztheti.  
Ha egyik fél sem kérte tárgyalás tartását, és azt a bíróság sem tartja szükségesnek, a bíróság  
az ügy érdemében tárgyaláson kívül határoz. Tárgyalás tartását a felperes a keresetlevélben,  
az alperes a védiratban kérheti. Tárgyalás tartása a perbelépési kérelemben, illetve a  
perbevonásától vagy a perbeállítástól számított tizenöt napon belül is kérhető. A tárgyalás  
tartása iránti kérelem elmulasztása miatt igazolásnak nincs helye.

4  
INDOKOLÁS  
A Vas Megyei Katasztrófavédelmi Igazgatóság (a továbbiakban: Igazgatóság) a 36800/43-  
2/2021.ált. számú határozatával 2021. január 19. napjától kezdődően 2023. január 31. napjáig  
Polainé Marek Valéria egyéni vállalkozót jelölte ki közérdekű szolgáltatóvá Lendvajakabfa  
település közigazgatási területén a nem közművel összegyűjtött háztartási szennyvíz  
begyűjtését és elszállítását célzó közszolgáltatás ellátására.  
A Hivatal 2022. október 06-án érkezett red/1284/2022. számon bejelentést tett, hogy a nem  
közművel összegyűjtött háztartási szennyvíz ideiglenes begyűjtésének ellátására közérdekű  
szolgáltatóvá kijelölt Polainé Marek Valéria egyéni vállalkozó a férje által 2022. október 05.  
napján tett tájékoztatás alapján elhunyt. 2022. október 05-én lakossági bejelentés is érkezett,  
mivel a szolgáltatás igénybevételével kapcsolatban problémák merültek fel. Az elhunyt  
vállalkozó férje tájékoztatta a Hivatalt arról is, hogy a szerződést emiatt azonnali hatállyal  
megszüntetik és csak piaci alapon tudják vállalni a szolgáltatás ellátását.  
2022. október 05-12. között az Igazgatóság részéről többszöri telefonos egyeztetés történt az  
érintett felekkel, melyekről 36800/4839-4/2022.ált. számon feljegyzés is készült. Ezek során  
Polainé Marek Valéria özvegye, Polai János szóban megerősítette, hogy felesége valóban  
elhunyt, halálának pontos dátuma 2022. szeptember 30-a. Továbbá elmondta, hogy ugyan  
szeretné folytatni felesége vállalkozási tevékenységét, de a Hivatalhoz tartozó településeken a  
földrajzi távolság miatt nem kívánja ellátni a közérdekű kijelölés alapján történő szállítást.  
A nem közművel összegyűjtött háztartási szennyvíz begyűjtésére vonatkozó nem rendszeres  
közszolgáltatásról szóló 378/2015. (XII. 8.) Kormányrendelet (a továbbiakban: 378/2015.  
(XII. 8.) Korm. rendelet) 3. § (9) bekezdése szerint a közérdekű szolgáltató kijelölését  
indokolt esetben megszüntetheti.  
Tekintettel arra, hogy Polainé Marek Valéria egyéni vállalkozó elhunyt, az Igazgatóság a  
36800/43-2/2021.ált. számú határozatot visszavonja.  
Az egyes közszolgáltatások ellátásáról és az ezzel összefüggő törvénymódosításokról szóló  
2013. évi CXXXIV. törvény (a továbbiakban: 2013. évi CXXXIV. törvény) 3/F. § (1) és (2)  
bekezdése alapján, ha a települési önkormányzat a nem közművel összegyűjtött háztartási  
szennyvíz begyűjtési közszolgáltatás (a továbbiakban: közszolgáltatás) ellátását a  
vízgazdálkodásról szóló 1995. évi LVII. törvény (a továbbiakban: 1995. évi LVII. törvény)  
44/F. és 44/G. §-ában foglaltak szerint nem biztosítja vagy a közbeszerzési eljárás  
eredménytelensége miatt nem biztosítható, a települési önkormányzat e körülmény  
bekövetkezéséről haladéktalanul, de legfeljebb 3 napon belül tájékoztatja 378/2015. (XII. 8.)  
Korm. rendelet 1. § a) pontjában kijelölt szervet.  
Az állami szerv az ellátáshoz fűződő közérdekből a közszolgáltatás ideiglenes ellátására a  
tájékoztatást követő 15 napon belül hatósági eljárás keretében közérdekű szolgáltatót jelöl ki a  
környezetvédelmi engedéllyel rendelkező vagy a vízügyi hatóság által nyilvántartásba vett  
szolgáltatók közül. A 378/2015. (XII. 8.) Korm. rendelet 3.§ (7) bekezdése szerint az  
ideiglenes begyűjtési ellátásra történő kijelölés időtartama a kijelölés meghosszabbítása  
esetén sem haladhatja meg az öt évet.  
A Hivatal fent hivatkozott számú beadványában egyúttal a 2013. évi CXXXIV. törvény 3/F. §  
(1) és (2) bekezdése alapján a nem közművel összegyűjtött háztartási szennyvíz ideiglenes  
begyűjtési ellátására új közérdekű szolgáltató kijelölését is kérte.

5  
A 378/2015. (XII. 8.) Korm. rendelet 1.§ (5) bekezdése tartalmazza a 2013. évi CXXXIV.  
törvény 3/F.§ (1) bekezdése szerinti települési önkormányzati tájékoztatás kötelező tartalmi  
elemeit, melyek a következők:  
a) az érintett települési víziközmű-szolgáltató nyilatkozatát az átadási helyekről és  
azokra vonatkozóan engedélyezett mennyiségről, valamint az azoknál fennmaradó szabad  
kapacitásról,  
b) a település közműcsatlakozással nem rendelkező ingatlanjainak felsorolását (cím és  
helyrajzi szám szerint),  
c) a település közműcsatlakozással nem rendelkező ingatlanjainak összesített  
lakosságszámát,  
d) azon közszolgáltatók felsorolását, amelyek a tájékoztatást megelőző egy évben a  
települési önkormányzattal kötött közszolgáltatási szerződés alapján a közszolgáltatást  
ellátták.  
Ügyintézésem során megállapítottam, hogy a Hivatal által benyújtott beadvány nem  
tartalmazta a 2013. évi CXXXIV. törvény 3/F.§ (1) bekezdése szerinti települési  
önkormányzati tájékoztatás kötelező tartalmi elemeit, azonban jelen eljárás során ettől  
eltekintettem, mivel azokat a 36800/43/2021.ált. számú eljárás során vizsgáltam. Az általános  
közigazgatási rendtartásról szóló 2016. évi CL. törvény (a továbbiakban: Ákr.) 104. § (3)  
bekezdés a) pontja alapján az értesítés kiküldését mellőztem.  
Eljárásom során megvizsgáltam, hogy az ideiglenes begyűjtési ellátásra mely szolgáltató  
jelölhető ki a 2013. évi CXXXIV. törvény 3/F. § (2) bekezdése szerint az 1. § (6)  
bekezdésében meghatározott feltételek figyelembevételével.  
Eljárásom során a tényállás tisztázása érdekében az alábbi intézkedéseket tettem:  
Mivel a korábban kijelölt közszolgáltató özvegye a településen a vállalkozási tevékenység  
folytatása esetén sem kívánja folytatni a szállítási tevékenységet, ezért új közérdekű  
szolgáltató kijelölése vált szükségessé. A 378/2015. (XII. 8.) Korm. rendelet 3. § (1)  
bekezdése alapján az ideiglenes begyűjtési ellátásra elsődlegesen az önként kötelezettséget  
vállaló, más településen közszolgáltatást végző gazdálkodó szervezetet kell kijelölni, ha az  
megfelel a 1995. évi LVII. törvény 44/F. §-ban meghatározott rendelkezéseknek.  
A tényállás tisztázása során megállapítottam, hogy Lendvajakabfa Község Önkormányzata  
esetében a hatékonyság, a gyorsaság, a gazdaságosság és a földrajzi távolság  
figyelembevételével a más település vonatkozásában a vízügyi hatóság által nyilvántartott  
közszolgáltatók közül a Kalamár Trans Kft. (NKÖHSZ-3/VASMKI/2021. nyilvántartási  
számon), a Lenti Hulladékkezelő Kft. (NKÖHSZ-2/VASMKI/2020. nyilvántartási számon) és  
az Észak-zalai Víz- és Csatornamű ZRt. (NKÖHSZ-2/VASMKI/2019.) jelölhető ki ideiglenes  
begyűjtőként.  
Eljárásom során a földrajzi közelség elve alapján elsőként a Lenti Hulladékkezelő Kft-t  
kerestem meg, hogy nyilatkozzon arról, tudja-e vállalni a településen az ideiglenes begyűjtési  
ellátást, és rendelkezik-e a feladat végrehajtásához szükséges tárgyi és személyi feltételekkel,  
illetve pozitív válasz esetén milyen időtartamra tudja vállalni a fenti feladatok ellátását.  
A Lenti Hulladékkezelő Kft. telefonos nyilatkozata alapján tudja vállalni a feladat ellátását,  
melyet 2022. október 11-én érkezett 280/2022. számú nyilatkozatában írásban is megerősített.

6  
Nyilatkozatában megadta az árkalkulációt, mely szerint a kalkulált díj 4.170 Ft/m 3 + ÁFA,  
valamint nyilatkozott arról is, hogy az ideiglenes ellátást 2023. december 31-ig tudja vállalni.  
Továbbá jelezte, hogy min. 8 m3 nem közművel összegyűjtött háztartási szennyvíz díjáért  
tudja az egyszeri kiszállást vállalni.  
Az eljárás során figyelembe vettem, hogy a Lenti Hulladékkezelő Kft. illetékességi  
területünkön több éve látja el a nem közművel összegyűjtött háztartási szennyvíz begyűjtését  
közszolgáltatóként, illetve más település esetében ideiglenes begyűjtési ellátásra kijelölt  
közszolgáltató, valamint hogy 2020. év során az újbóli nyilvántartásba vételi eljárásához  
csatolta a tevékenység végzéséhez szükséges személyi és tárgyi feltételek dokumentációját.  
Tekintettel a 36800/43/2021.ált. számon lefolytatott korábbi kijelölési eljárás során  
keletkezett iratokban foglaltakra, a Lenti Hulladékkezelő Kft. 280/2022. számú  
nyilatkozatára, valamint a szennyvízszállítási szolgáltatásban kialakulóban lévő  
haváriahelyzetre, a település önkormányzata, illetve a kijelölni kívánt közérdekű szolgáltató  
meghallgatásától, továbbá a kijelölni kívánt közérdekű szolgálató telephelyének helyszíni  
szemléjétől eltekintettem.  
Tekintettel a 2013. évi CXXXIV. törvény 1. § (6) bekezdésében foglalt alapelveiben  
meghatározott követelményekre (az ellátás hatékonyságához, gyorsaságához,  
gazdaságosságához fűződő közérdekre, a lakosság méltányos érdekeire), az ellátás önkéntes  
vállalására, valamint a nyilatkozatokra és az előzmények alapján megállapított alkalmasságra,  
közérdekű szolgáltatóként a Lenti Hulladékkezelő Kft-t jelöltem ki az ideiglenes begyűjtési  
ellátásra.  
Határozatom rendelkező részének a) pontja a 378/2015. (XII. 8.) Korm. rendelet 3. § (5)  
szerint tartalmazza az ellátással érintett település megnevezését.  
A 2013. évi CXXXIV. törvény 3/F. § (4), 378/2015. (XII. 8.) Korm. rendelet 3. § (5) c) és 3.  
§ (7) az ideiglenes begyűjtési ellátásra történő kijelölés időtartama a kijelölés  
meghosszabbítása esetén sem haladhatja meg az öt évet. Az ideiglenes begyűjtési ellátás  
megkezdésének időpontja és az ideiglenes ellátás időtartama a rendelkező rész b) pontjában  
fentiek figyelembe vételével került meghatározásra.  
Az Igazgatóság 36800/1772-6/2015.ált. számú határozatában külön eljárás keretében  
kérelemre Lendvajakabfa Község Önkormányzata részére a Lendvajakabfa településen  
keletkező nem közművel összegyűjtött háztartási szennyvíz átvételére a Lenti városi  
szennyvíztisztító telepet jelölte ki, melynek az Észak-zalai Víz- és Csatornamű ZRt. az  
üzemeltetője.  
A Lenti Hulladékkezelő Kft. közszolgáltatói tevékenységét a többször módosított  
36800/1593-4/2020.ált. számú határozatával NKÖHSZ-2/VASMKI/2020. nyilvántartási  
számon vette nyilvántartásba az Igazgatóság, melyben átadási helyként a ZRt. által  
üzemeltetett zalaegerszegi és Lenti városi szennyvíztisztító telep, valamint a VASIVÍZ Vas  
megyei Víz- és Csatornamű ZRt. által üzemeltetett körmendi szennyvíztisztító telep került  
megadásra. Az előzőekben foglaltak alapján kerültek megjelölésre jelen határozatom c)  
pontjában az ürítés helyeiként a Lenti városi, zalaegerszegi és körmendi szennyvíztisztító  
telepek a 378/2015. (XII. 8.) Korm. rendelet 3. § (5) d) pontja szerint.  
A rendelkező rész d) pontjának tartalmi meghatározása az alábbiak figyelembe vételével  
történt:

7  
A 2013. évi CXXXIV. törvény 3/F. § (6) bekezdés előírja, hogy a közérdekű szolgáltató az  
ideiglenes begyűjtési ellátást a szolgáltatással érintett területre irányadó közszolgáltatási díj  
ellenében köteles elvégezni. A díjat az ingatlantulajdonos fizeti meg, amelyet a települési  
önkormányzat egészben vagy részben átvállalhat. A 378/2015. (XII. 8.) Korm. rendelet 4. §  
(1) bekezdése szerint a közszolgáltatási díj megállapítása során figyelembe kell venni a  
szippantott szennyvízre vonatkozó rezsicsökkentésről, valamint egyes törvényeknek a további  
rezsicsökkentéssel összefüggő módosításáról szóló 2013. évi CXIV. törvény (a továbbiakban:  
2013. évi CXIV. törvény) 1. §-ában a közszolgáltatási díj mértékének 2013. július 1-je után  
történő meghatározására vonatkozó szabályokat, miszerint „1. § (1) A vízgazdálkodásról szóló  
1995. évi LVII. törvény (a továbbiakban: Vgt.) 44/B. § (1) bekezdésében meghatározott  
ingatlantulajdonosok közül a természetes személy ingatlantulajdonos részére a Vgt. 44/C. §  
(1) bekezdésében meghatározott közszolgáltatás tekintetében a Vgt. 44/D. § szerint  
megállapított számlában meghatározott fizetendő szolgáltatási egységre jutó összeg (beleértve  
az alapdíjat) a 2013. július 1-jét követő időszakban teljesített szolgáltatás vonatkozásában  
nem haladhatja meg a 2013. január 31-én jogszerűen alkalmazott díjtételek és egyéb  
számlaelemek alapján, ugyanazon feltételekkel számított összeg 90%-át.  
(2) Az (1) bekezdés vonatkozásában az alkalmazott díj:  
a) önkormányzati díjrendeletben megállapított természetes személy ingatlantulajdonosra  
vonatkozó közszolgáltatási díj függetlenül attól, hogy alkalmazták-e 2013. január 31-én az  
adott ingatlantulajdonosra, vagy – ha önkormányzati díjrendelet nem alkotott – a szolgáltató  
által az adott településen a közszolgáltatási szerződésben megállapított, 2013. január 31-én  
alkalmazott szolgáltatási egységre jutó fizetendő összeg (beleértve az alapdíjat),  
b) a tevékenységüket 2013. január 31-ét követően megkezdő szolgáltatók esetén az  
önkormányzati rendeletben megállapított közszolgáltatási díj, vagy az önkormányzat és a  
közszolgáltatók között 2013. január 31-én hatályban lévő közszolgáltatási szerződések közül  
az azokban rögzített legalacsonyabb, szolgáltatási egységre jutó fizetendő összeg (beleértve  
az alapdíjat),  
c) Az a) és b) pontban foglaltak alkalmazhatóságának hiányában az adott településen  
szolgáltatást teljesítő szolgáltató által 2013. január 31. és 2013. június 30. közötti időszakban  
alkalmazott legalacsonyabb szolgáltatási egységre jutó fizetendő összeg (beleértve az  
alapdíjat).”  
A település tekintetében határozatom rendelkező részének d) pontjában az ideiglenes  
begyűjtési ellátás szolgáltatásának díját Lendvajakabfa Község Önkormányzata Képviselő-  
testületének 9/2015. (VI. 26.) önkormányzati rendelete a nem közművel összegyűjtött  
háztartási szennyvíz begyűjtésére vonatkozó közszolgáltatásról 4. §-a és a 36800/43-  
2/2021.ált. számú határozatban foglaltak alapján határoztam meg.  
Felhívom az önkormányzat és a közérdekű szolgáltató figyelmét a 2013. évi CXXXIV.  
törvény 3/F. § (7) bekezdésére, a 378/2015. (XII. 8.) Korm. rendelet 11-16. §-aira, amely  
részletesen tartalmazza az indokolt többletköltségek megtérítésére vonatkozó részletes  
szabályokat, eljárásrendet. Felhívom a figyelmet továbbá arra, hogy az ideiglenes  
begyűjtési ellátás díjának jogszabály szerinti megfelelését, az ideiglenes begyűjtési ellátás  
díjából nem fedezhető többletköltségek indokoltságát és a többletköltségek elszámolását a  
MEKH ellenőrzi.  
Kijelölési eljárásom a 378/2015. (XII. 8.) Korm. rendelet 3. § (2) bekezdés betartásával  
történt, miszerint a katasztrófavédelmi szerv a közérdekű szolgáltató kijelölésekor az  
ideiglenes begyűjtési ellátás hatékonyságához, gyorsaságához, gazdaságosságához fűződő

8  
közérdek mérlegelése során figyelembe veszi különösen az ideiglenes begyűjtési ellátással  
érintett település és a kijelölendő közérdekű szolgáltató által – az ideiglenes begyűjtési  
ellátással egyidejűleg vagy azt közvetlenül megelőzően – ellátott település közötti földrajzi  
távolságot, a befogadó telepen, ürítési helyeken fizetendő díjakat.  
A 378/2015. (XII. 8.) Korm. rendelet 4. § (2) bekezdése alapján a kijelölést követően az  
ideiglenes begyűjtési ellátással érintett települési önkormányzat haladéktalanul írásban  
megállapodik a kijelölt közérdekű szolgáltatóval az ideiglenes begyűjtési ellátás elvégzéséről  
és e tevékenység tartalmáról. A 378/2015. (XII. 8.) Korm. rendelet 4. § (4) bekezdése alapján  
a települési önkormányzat az ideiglenes begyűjtési ellátás megkezdéséről, annak  
időtartamáról és időpontjáról, a közszolgáltatási díjról és megfizetésének módjáról a helyben  
szokásos módon, továbbá, ha azzal rendelkezik, a honlapján való közzététellel értesíti a  
lakosságot.  
A 2013. évi CXXXIV. törvény 3/H. § (4) bekezdése alapján az 1995. évi LVII. törvény 44/C.  
§ (1) bekezdése szerinti átadási hely üzemeltetője a nem közművel összegyűjtött háztartási  
szennyvíz átvételét nem tagadhatja meg amiatt, hogy annak begyűjtése ideiglenes begyűjtési  
ellátás keretében történik.  
A rendelkező rész további előírásai az alábbiakon alapulnak:  
A 1995. évi LVII. törvény 44/F. § (1) bekezdése szerint a közszolgáltató – az önkormányzati  
rendeletben előírt módon – folyamatosan köteles gondoskodni a nem közművel összegyűjtött  
háztartási szennyvíz begyűjtéséről a környezetvédelmi, vízügyi és közegészségügyi előírások  
megtartása mellett.  
A nem közművel összegyűjtött háztartási szennyvíz begyűjtésére vonatkozó közszolgáltatási  
tevékenység részletes szabályairól szóló 455/2013. (XI. 29.) Korm. rendelet 13. § (1)  
bekezdése alapján a közszolgáltatás keretében a közszolgáltatónak a nem közművel  
összegyűjtött háztartási szennyvizet az ingatlantulajdonostól, a begyűjtés helyéről, az  
ingatlantulajdonos előzetes bejelentése alapján, az ideiglenes tárolásra szolgáló létesítmény  
kapacitásától függően kell elszállítania.  
A 378/2015. (XII. 8.) Korm. rendelet 9. §-a alapján a közérdekű szolgáltató az ideiglenes  
begyűjtési ellátás során a haváriaeseményt köteles bejelenteni a Vas Megyei  
Katasztrófavédelmi Igazgatóságnak, valamint a területileg illetékes megyei kormányhivatal  
népegészségügyi feladatkörében eljáró járási hivatalának. Havária eseménynek minősül a  
szennyvíz olyan mértékű kifolyása, amely a közérdekű szolgáltató által nem összegyűjthető és  
környezetveszélyeztetést okoz.  
Eljárásom során a kialakulóban lévő haváriahelyzetre tekintettel az érintett Zala Megyei  
Kormányhivatal Népegészségügyi Főosztály és a Zala Megyei Kormányhivatal vezetőjének  
megkeresésétől és nyilatkozattételre történő felhívásától eltekintettem. Határozatom egy  
példányának megküldésével tájékoztatom ezen szerveket a közérdekű szolgáltató  
személyében bekövetkezett változásról.  
Felhívom a figyelmét arra is, hogy a 1995. évi LVII. törvény 18. § (1) bekezdése alapján, aki  
tevékenységével vagy mulasztásával a vizeket veszélyezteti vagy károsítja, a környezet  
védelmének általános szabályairól szóló 1995. évi LIII. törvény szerinti felelősséggel  
tartozik, illetve a vízügyi hatóság által meghatározott intézkedések megtételére köteles.

9  
A jogorvoslat tekintetében az Ákr. 116. § (5) bekezdése, valamint a 2013. évi CXXXIV.  
törvény l. § (4) bekezdése alapján a kijelölésre irányuló eljárásban hozott döntéssel szemben  
fellebbezésnek nincs helye. A 2013. évi CXXXIV. törvény l. § (5) bekezdése alapján a  
kijelölésre irányuló eljárásban hozott döntés a végrehajtás felfüggesztése iránti kérelemre  
tekintet nélkül végrehajthatóvá nyilvánítható.  
A közigazgatási per indításának lehetőségét az Ákr. 114. § (1) bekezdése biztosítja.  
A közigazgatási perrendtartásról szóló 2017. évi I. törvény (a továbbiakban: Kp.) 18. § (1)  
bekezdése szerint a pert az ellen a közigazgatási szerv ellen kell indítani, amely a jogvita  
tárgyát képező közigazgatási tevékenységet megvalósította, többfokú közigazgatási eljárásban  
hozott cselekmény esetén a közigazgatási cselekmény megvalósítója az utolsó fokon eljárt  
közigazgatási szerv. A keresetlevél tartalmára és benyújtásának módjára a Kp. 37.-39. §  
rendelkezései az irányadóak. A Veszprémi Törvényszék illetékességét a Kp. 13. § (1)  
bekezdésének b) pontja, valamint a bíróságok szervezetéről és igazgatásáról szóló 2011. évi  
CLXI. törvény 21. § (4) és (6) bekezdése állapítja meg.  
A Kp. 77. § (1) és (2) bekezdései alapján, ha egyik fél sem kérte tárgyalás tartását, és azt a  
bíróság sem tartja szükségesnek, a bíróság az ügy érdemében tárgyaláson kívül határoz.  
Tárgyalás tartását a felperes a keresetlevélben, az alperes a védiratban kérheti. Tárgyalás  
tartása a perbelépési kérelemben, illetve a perbevonásától vagy a perbeállítástól számított  
tizenöt napon belül is kérhető. A tárgyalás tartása iránti kérelem elmulasztása miatt  
igazolásnak nincs helye.  
Tájékoztatom az eljárás ügyfeleit, hogy a Kp. 29. § (1) bekezdése alapján az elektronikus  
kapcsolattartásra a polgári perrendtartás szabályait kell megfelelően alkalmazni.  
A polgári perrendtartásról szóló 2016. évi CXXX. törvény [a továbbiakban: Pp.] 608. §-a  
szerint az E-ügyintézési tv. alapján elektronikus úton történő kapcsolattartásra kötelezett  
minden beadványt kizárólag elektronikusan - az E-ügyintézési tv.-ben és végrehajtási  
rendeleteiben meghatározott módon - nyújthat be a bírósághoz, és a bíróság is elektronikusan  
kézbesít a részére. Az elektronikus ügyintézéshez szükséges nyomtatványok a:  
https://vas.katasztrofavedelem.hu/35321/biztonsagi-e-nyomtatvany webcím alatt érhetőek el.  
A Pp. 605. § (1) bekezdése szerint a perben az elektronikus kapcsolattartásra nem köteles fél  
vagy a jogi képviselőnek nem minősülő képviselője - az (5) bekezdésben foglalt kivétellel - a  
keresetlevelet, továbbá minden egyéb beadványt és ezek mellékletét, valamint okiratot  
választása szerint elektronikus úton is benyújthatja, az E-ügyintézési tv.-ben és végrehajtási  
rendeleteiben meghatározott módon. Ha a fél a közigazgatási perben jogi képviselő nélkül jár  
el, a keresetlevelet a polgári perben és a közigazgatási bírósági eljárásban alkalmazandó  
nyomtatványokról szóló 17/2020. (XII. 23.) IM rendelet 19. mellékletében meghatározott  
nyomtatványon is előterjesztheti a Kp. 39. § (2) bekezdése alapján.  
Tájékoztatom, hogy amennyiben szolgáltatási kötelezettségének a szolgáltató határidőben nem  
tesz eleget, úgy az Ákr. 134. § (1) bekezdése és a vízgazdálkodási hatósági jogkör gyakorlásáról  
szóló 72/1996. (V. 22.) Korm. rendelet 1/H. §-a alapján a végrehajtást foganatosítom, továbbá  
bírósági végrehajtásról szóló 1994. évi LIII. törvény (a továbbiakban: Vhr.) 174. § szerinti  
intézkedéseknek van helye. A Vhr. 174. § c) pontja szerint kiszabható bírság legmagasabb  
összege 500 000 Ft.

10  
Hatóságom hatáskörét és illetékességét a 2013. évi CXXXIV. törvény 3/F.§ (2) bekezdése, a  
378/2015. (XII. 8.) Korm. rendelet 1. § (1) bekezdés a) pontja, valamint a vízügyi igazgatási  
és a vízügyi, valamint a vízvédelmi hatósági feladatokat ellátó szervek kijelöléséről szóló  
223/2014. (IX. 4.) Korm. rendelet 10. § (1) bekezdés (6) pontja, és (2) bekezdése, valamint a  
2. melléklet 6. pontja biztosítja.  
Szombathely, kelt elektronikus időbélyegző szerint  
Dr. Bognár Balázs tű. dandártábornok  
igazgató